กินทามะ ซามูไร เพี้ยนสารพัด

กินทามะ ซามูไร เพี้ยนสารพัด () เป็นภาพยนตร์แนวตลก/ต่อสู้ กำกับและเขียนบทโดย ยูอิจิ ฟุคุดะ นำแสดงโดย ชุน โอะงุริ ภาพยนตร์ดัดแปลงจากหนังสือการ์ตูนเรื่องกินทามะ ผลงานของฮิเดอากิ โซราจิ เข้าฉายในโรงภาพยนตร์ที่ประเทศญี่ปุ่นเมื่อวันที่  14 กรกฎาคม พ.ศ. 2560 

ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) มีกำหนดเข้าฉายในโรงภาพยนตร์ในวันที่ 17 สิงหาคม พ.ศ. 2560

เนื้อเรื่อง 
คาซึระ โคทาโร่ หัวหน้ากองกำลังขับไล่ต่างแดน หายตัวไปหลังจากต่อสู้กับฆาตรกรต่อเนื่อง ผู้ใช้ดาบปีศาจสีชมพูไล่ฆ่าซามูไรไปทั่ว ในขณะเดียวกัน ซากาตะ กินโทกิ แห่งร้านรับจ้างสารพัด ก็ได้รับการไหว้วานจากเท็ตสึยะ ช่างตีดาบแห่งเอโดะ ให้ตามหาดาบเบนิซากุระที่หายไป จนไปพบความจริงว่า แท้จริงแล้ว ทากาสึกิ ชินสุเกะ เพื่อนเก่าสมัยหนุ่ม - หัวหน้าทหารอสุรา มีส่วนเกี่ยวข้องกับเรื่องราวทั้งหมด เหตุการณ์จะเป็นอย่างไรต่อไป ติดตามได้ใน กินทามะ ซามูไร เพี้ยนสารพัด

นักแสดง

ร้านรับจ้างสารพัด 

 ชุน โอะงุริ รับบท ซากาตะ กินโทกิ
 มาซากิ สุดะ รับบท ชิมูระ ชินปาจิ
 คันนะ ฮาชิโมโตะ รับบท คางุระ

ชินเซ็นงุมิ 

 นากามุระ คันคุโร่ รุ่นที่หก รับบท คอนโด้ อิซาโอะ
 ยูยะ ยางิระ รับบท ฮิจิคาตะ โทชิโร่
 เรียว โยชิซาวะ รับบท โอคิตะ โซโกะ

กองทหารอสุรา 

 สึโยะชิ โดโมะโตะ รับบท ทากาสุงิ ชินสุเกะ
 ฮิโรฟุมิ อาราอิ รับบท โอคาดะ นิโซ
 จิโร่ ซาโต้ รับบท ทาเคจิ เฮนเปตะ
 นานาโอะ รับบท คิจิม่า มาทาโกะ

ตัวละครอื่นๆ 

 มาซากิ โอคาดะ รับบท คาซึระ โคทาโร่
 มาซามิ นางาซาวะ รับบท ชิมูระ ทาเอะ
 สึโยะชิ มุโระ รับบท ฮิรางะ เก็นไง
 เคน ยาสุดะ รับบท มุราตะ เท็ตซึยะ
 อาคาริ ฮายามิ รับบท ุมุราตะ เท็ตซึโกะ
 โคอิจิ ยามาเดระ ให้เสียง โยชิดะ โชโย

เพลงประกอบภาพยนตร์ 
 DECIDE โดย UVERworld

อ้างอิง

แหล่งข้อมูลอื่น 
 เว็บไซต์ทางการ 
 

กินทามะ
ภาพยนตร์ญี่ปุ่น
ภาพยนตร์ที่ออกฉายในปี พ.ศ. 2560